́ннаго изгна́нна: ка́іна братоубі́йцу: ханаа́на про́клята: содо́млянъ ѻгнесожже́нныхъ: иса́ѵа ѿпа́дша, іи҃льтянъ подъ̑ гнѣ́вомъ су́щихъ: гіезі́а и іу́ду апо́стола ѿпа́дшихъ, неду́говавшихъ сребролю́біемъ: вели́каго проро́ка и царя̀, ѡ двою̀ грѣсѣ́хъ пла́чуща: соломѡ́на съ толи́кою прему́дростію ѿпа́дша: су́щихъ ѿ седмѝ діа́конѡвъ и четы́редесяти му́ченикѡвъ испа́дшихъ, я́коже глаго́летъ вели́кій васі́лій: ра́дуяся ѕлонача́льникъ восхи́ти ѿ двоюна́десяти ѻкая́ннаго іу́ду, изъ̑ єде́ма человѣ́ка, и ѿ четы́редесяти му́чєникъ ѿпа́дшаго: єго́же ѡпла́кивая, па́ки то́йже глаго́летъ: суему́дрый и досто́йный пла́ча, и́же ѻбоегѡ̀ живота̀ лиши́ся, ѻгне́мъ бо раста́я, и ко ѻгню̀ ѿи́де неугаси́мому